****

**ประกาศ องค์การบริหารส่วนตำบลนางหลง**

**เรื่อง มาตรการการป้องกันรับสินบนเพื่อป้องกันการทุจริตและประพฤติมิชอบในส่วนราชการ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายที่สำคัญและถือเป็นวาระแห่งชาติที่ทุกส่วนราชการจะต้องนำไปปฏิบัติให้บังเกิดผลเป็นรูปธรรม

องค์การบริหารส่วนตำบลนางหลง ได้ตะหนักละให้ความสำคัญกับการป้องกัน ปราบปรามการทุจริตและการประพฤติมิชอบภาครัฐ โดยมีแนวทางในการปฏิบัติหน้าที่ของข้าราชการและบุคลากรภาครัฐเป็นไปตามหลักธรรมาภิบาลมีความถูกต้องโปร่งใส่ เป็นธรรม ตรวจสอบได้ และระมัดระวังให้มีการแสวงหาประโยชน์การรับผลประโยช์ การใช้อิทธิพลในฐานะและตำแหน่งหน้าที่ที่เกี่ยวข้อง ในการจัดหาหรือการใช้ข้อมูลนำไปใช้ประโยชน์ รวมทั้งกำหนดแนวทางการตรวจสอบบุคลากรภายในองค์กร ภายในของส่วนราชการในสังกัด ดังนี้

1.ผู้บริหาร หัวหน้าส่วนราชการ ข้าราชการ และพนักงานเจ้าหน้าที่ พึงเห็นความสำคัญ และมีจิตสำนึกในการต่อต้านการทุจริตคอร์รับชัน จะต้องไม่เรียกร้อง จัดหา หรือรับสินบนในทุกรูปแบบ ไม่ว่าโดยทางตรงหรือทางอ้อม เพื่อแลกกับการให้บริการหรืออำนวยความสะดวก ให้กระทำการ ไม่กระทำการ หรือ ประวิงการกระทำอันมิชอบด้วยหน้าที่และกฎหมาย

2.ห้ามมิให้มีการรับหรือให้สินบนในการจัดซื้อจัดจ้างทุกประเภท ต้องดำเนินการเป็นไปอย่าง ซื่อสัตย์ สุจริต โปร่งใส ตรวจสอบได้และอยู่ภายใต้กฎหมายและระเบียบที่เกี่ยวข้อง

3.การรับเงินบริจาคหรือเงินสนับสนุน ไม่ว่าจะเป็นเงิน วัสดุหรือทรัพย์สิน แก่กิจกรรมหรือโครงการใดของหน่วยงาน ที่ต้องปฏิบัติตามกฎระเบียบ และมีใบเสร็จรับเงินหรือหลักฐานการรับเงินประกอบรายงาน ทุกครั้ง

4.การดำเนินงาน/การอนุมัติ อนุญาตต่างๆ ของส่วนราชการ จะต้องไม่มีการแทรกแซงจาก ฝ่ายการเมืองหรือผู้มีอำนาจ เพื่อก่อให้เกิดประโยชน์กับกลุ่มใดกลุ่มหนึ่ง

5.ไม่ละเลยหรือเพิกเฉยเมื่อพบเห็นการกระทำที่เข้าข่ายความผิดเกี่ยวกับการรับหรือการให้สินบน จะต้องรายงานผู้บังคับบัญชาหรือหน่วยงานที่รับผิดชอบการรับเรื่องร้องเรียน

6.กรณีเกิดการกระทำผิดที่เกี่ยวกับการรับสินบน จะต้องถูกลงโทษตามระเบียบของทางราชการ

7.ให้รายงานผลการปฏิบัติงานเพื่อป้องกันการรับสินบนให้หัวหน้าส่วนราชการทราบ เป็นประจำ ทุก 6 เดือน

ประกาศ ณ วันที่ 5 เดือน ตุลาคม พ.ศ.2561

พันตำรวจโท

(สมศักดิ์ จันทร์มณี)

นายกองค์การบริหารส่วนตำบลนางหลง